Nizam’s Guaranteed State Railway

miniatyr|Kachiguda Railway Station i Hyderabad var hovedkvarter for NSGR fra 1916

Nizam's Guaranteed State Railway (NGSR) var et jernbaneselskap i den indiske fyrstestaten Hyderabad. Det ble etablert i 1879 og overtok da etter Nizam's State Railway (NSR), som ble grunnlagt i 1870. NGSR hadde først hovedstasjon i Secunderabad, deretter i hovedstaden Hyderabad. I 1905 trafikkerte NGSR et jernbanenett på 560 km, forlenget til  km i 1923 og  km i 1930. Etter at India innlemmet staten, ble NGSR i 1951 overtatt av Central Railway.

NSR var eid av nizamen av Hyderabad, men drevet under britisk kontroll. Det ble opprettet i forbindelse med at jernbanen mellom Bombay og Madras ble lagt gjennom staten Hyderabad og det var behov for tilknytning av hovedstaden Hyderabad til Great Indian Peninsula Railways linje. NSR åpnet for trafikk i 1874. 

I 1879 ble videre utbygging av jernbanenettet overtatt av Nizam's Guaranteed State Railway, et børsnotert selskap der den hyderabadske stat garanterte for aksjonærenes utbytte. NGSR var lenge en utgiftspost for den hyderabadske stat.Barbara N. Ramusack: The Indian princes and their states, Cambridge: Cambridge University Press, 2004, s. 192–194. Dette ble imidlertid snudd. På 1930-tallet ga jernbanen overskudd for staten.Lucien D. Benichou: From Autocracy to Integration: Political Developments in Hyderabad State (1938–1948), Hyderabad: Orient Longman, 2000, s. 259–260. I 1930 kjøpte den hyderabadske stat ut aksjonærene og overtok selskapet helt.M. A. Nayeem: The splendour of Hyderabad. The last phase of an oriental culture (1591–1948 A.D.), Hyderabad: Hyderabad Publishers, 2011, s. 256.

Jernbanenettet ble utbygget, blant annet i forbindelse med at Hyderabad (Deccan) Company startet drift av kullfeltene ved Singareni, senere overtatt av Singareni Collieries Company. Fra knutepunktet i Secunderabad ble det bygget linjer nordøstover til Warangal og videre til Dornakal. Denne linjen ble videreført sørover over grensen til havnebyen Bezawada i Britisk India.«Hyderabad State», Imperial Gazetteer of India, bd. 13, s. 266. En annen viktig utbygging, Hyderabad-Godavari Valley Railways gjennom  Godavari-dalen, var ferdig i 1900. Linjen gikk vestover via Aurangabad til Manmad i Bombay presidentskap. 

Referanser

Kategori:Hyderabad (fyrstestat)
Kategori:Jernbane i India